Η διαμονή μας στον ξενώνα της Πετρίνας και του Πέτρου ήταν εξαιρετική άπο κάθε άποψη. Αρχικά, όσον αφορά στην τοποθεσία, το σπίτι βρίσκεται σε μία περιοχή τόσο ήσυχη και ειδυλλιακή, όσο και πάρα πολύ κοντά σε εστιατόρια και μαγαζιά και μόλις λίγα λεπτά με το αυτοκίνητο από τη χώρα της Τήνου. Η θέα του σπιτιού είναι μαγευτική, σε σημείο που στενοχωριέσαι να αφήσεις τη βεράντα μετά το πρωινό γιατί σκέφτεσαι που θα βρεις τέτοια θέα μέσα στην ημέρα να απολαύσεις το απέραντο γαλάζιο του Αιγαίου. Θα μποσούσα να περιγράψω με πολλές λέξεις αυτή την θέα και την πραγματική ηρεμία που προσφέρει αλλά αξίζει κανείς να την δει μόνος του. Το εσωτερικό του σπιτιού επίσης πολύ όμορφο, σε minimal γραμμές, ιδανικό για ξεκούραση. Η Πέτρινα και ο Πέτρος, ένα εξαιρετικό ζευγάρι και άνθρωποι με πραγματικό ενδιαφέρον, φιλόξενοι και πρόθυμοι να βοηθήσουν σε οποιοδήποτε πρόβλημα/απορία. Εύχομαι κάποια στιγμή στο μέλλον να επισκεφτούμε πάλι τον ξενώνα σας. Ευχαριστούμε πολύ!!